Joanna Cassidy

Joanna Virginia Caskey (* 2. august 1945, Camden, New Jersey, USA) známa ako Joanna Cassidy je americká herečka, ktorá je známa z filmov ako The Outfit (1973), Blade Runner (1982), Štvrtý protokol (1987), Kto obvinil králika Rogera? (1988), Nepovedzte mamičke, že opatrovateľka zomrela (1991), Reťazová reakcia  (1996) a z televíznych seriálov ako Odpočívaj v pokoji (2001–2005), Bostonské zločiny (2005–2006), Telo ako dôkaz (2011–2013) či Call Me Fitz (2010–2013). 

 Detstvo a mladosť 

Joanna Cassidy, sa narodila ako Joanna Virginia Caskey v meste Camden, v štáte New Jersey a vyrastala v meste Haddonfield. Sama sa opisovala ako energické a živé dieťa. Študovala umenie na Syracuse University.

 Kariéra 

V rokoch 1972 a 1973 sa objavila v troch epizódach televízneho seriálu Mission: Impossible. Prvú väčšiu filmovú úlohu získala Cassidy v thrilleri The Outfit z roku 1973. 

V roku 1976 získala vedľajšiu úlohu vo filme Stay Hungry, po boku hercov ako Arnold Schwarzenegger, Jeff Bridges a Sally Field. Cassidy bola zvažovaná do role Wonder Woman v rovnakomennom televíznom seriáli, nakoniec však rolu získala Lynda Carter. 

Jej prvou pravidelnou televíznou rolou bola postava pilota šerifa Morgan Wainwright v akčno-dobrodružnom seriáli 240-Robert z roku 1979, ktorý však trval iba dve série.

Prielom v jej filmovej kariére prišiel v roku 1982, keď stvárnila replikantku Zhoru Salome vo sci-fi filme Blade Runner od režiséra Ridleyho Scotta. O rok neskôr, bola obsadená do televízneho seriálu Buffalo Bill, za ktorú získala Zlatý glóbus. V rovnakom roku sa po boku hercov ako Nick Nolte a Gene Hackman sa objavila v dráme Under Fire.
náhľad|251x251bod|Cassidy v roku 2007.
V roku 1987 si zahrala po boku Piercea Brosnana vo filme Štvrtý protokol a o rok neskôr, stvárnila postavu Dolores vo filme Kto obvinil králika Rogera?. Za svoj herecký výkon získala nomináciu na Saturn Award. V rovnakom roku sa objavila aj v dráme 1969, po boku hercov ako Robert Downey Jr., Kiefer Sutherland, Bruce Dern, Mariette Hartley a Winona Ryder. 

V roku 1993 účinkovala so Dudleyom Moorem v sitkome Dudley, ktorý však trval iba šesť epizód. V roku 1995 si zahrala vo filme Upír v Brooklyne, ktorý režíroval Wes Craven.

V rokoch 2001 až 2005 opakujúcu sa rolu Margaret Chenowith v dramatickom seriáli HBO Odpočívaj v pokoji, za ktorú získala nominácie na Emmy Award a Screen Actors Guild Award. 

V roku 2004 hosťovala v troch epizódach seriálu Star Trek: Enterprise ako T’Les a v roku 2006 sa objavila ako Beverly Bridge v seriáli Bostonské zločiny. 

V roku 2011 si zahrala matku hlavnej postavy, ktorú stvárnil Jason Priestley, v televíznom seriáli Call Me Fitz a v rovnakom roku tiež stvárňovala postavu sudkyne Joan Hunt v televíznom seriáli Telo ako dôkaz. V 2013 hosťovala v televíznom seriáli Kosti. 

V roku 2019 mala opakujúcu sa úlohu v televíznom seriáli NCIS: New Orleans. V roku 2025 sa pripojila k hercom ako Guy Pearce a Bill Pullman vo filme Killing Faith.  

 Súkromný život 

Počas štúdia sa v roku 1963 vydala za doktora Kennarda C. Kobrina. Rodina sa presťahovala do San Francisca, kde si jej manžel založil psychiatrickú prax, zatiaľ čo Cassidy pokračovala vo svojej modelingovej kariére. Spolu majú syna a dcéru. 

V júni 2025 bolo oznámené, že je vo vzťahu s Alanom Hamelom, vdovcom po jej bývalej kolegyni Suzanne Somers.

 Iné projekty 

 Externé odkazy 



 Zdroj 

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Modelky USA
Kategória:Absolventi Syracuse University
Kategória:Držitelia ceny Zlatý glóbus
Kategória:Osobnosti z New Jersey